ห่างหายกันไปนานวันนี้เลยอยากจะหาร้านเด็ดๆมาให้ทุกท่านได้ชมและได้หิวไปพร้อมกับเรา
ร้านที่ว่าเป็นร้านบุฟเฟ่ต์ครับซึ่งเราภูมิใจนำเสนอมาก เพราะเป็นร้านบุฟเฟ่ต์ที่เปิดถึง 2 รอบและไลน์อาหารก็ไม่ซ้ำกันอีกด้วย ร้านบุฟเฟ่ต์ที่เราพูดถึงก็คือ "GOLD BUFFET" ตั้งอยู่ในโครงการเดอะศาลายา เป็นร้านบุฟเฟ่ต์ที่พึ่งเปิดได้ไม่นานครับแต่คนพูดถึงเยอะเหลือเกิน โดยที่ผ่านมาผมได้มีโอกาศลองชิมทั้ง 2 มื้อแล้วครับ ทั้งมื้ออาหารไทยโบราณ 139 บาท และมื้อเย็น อาหารนานาชาติ 259 บาท เรามาพูดถึงรสชาติแต่ละมื้อกันเลยดีกว่า สำหรับอาหารไทยโบราณนั้นอาหารค่อนข้างหลากหลายเลยครับ ซึ่งบางเมนูผมไม่เคยเห็นและไม่เคยได้ยินชื่อมาก่อน ซึ่งจากการสอบถามนั้นเมนูหลายๆอย่างเป็นเมนุโบราณครับซึ่งหาทานได้ยากและรสชาติกับชื่อนั้นถูกเปลี่ยนไปตามกาลเวลา แต่โดยรวมแล้วถูกปากคนไทยอย่างเราๆแน่นอนครับ จัดจ้านและกลมกล่อม สำหรับมื้อเย็นอันนี้อยากอวดมากๆเลยครับ เพราะอาหารหลากหลายมากๆ ย้ำว่า มากๆครับ ยืนเลือกกันนานเลยทีเดียวสำหรับแต่ละจุด จุดดีที่ผมชอบคือ บางโซนเราไม่จำเป็นต้องทำไรเลย แค่บอกพนักงาน เขาจะบริการเราให้เองจนเสร็จ เรามีหน้าที่แค่นั่งรอกินเท่านั้นเองครับ อีกเรื่องที่ประทับใจคือในเรื่องของราคาครับ 139 สำหรับมื้อกลางวัน และ 259 สำหรับมื้อเย็น นับว่าเป็นราคาที่คุ้มสุดๆถ้าเทียบกับรายการอาหารที่ได้ทาน
และสุดท้ายนี้สำหรับท่านใดที่สนใจนะครับ ทาง gold buffet มีโปรโมชั่น มา 3 จ่าย 2 โดยโปรนี้จะสิ้นสุดสิ้นเดือนเมษายนนี้ครับ และอีกโปรคือ โปร มา 4 จ่าย 3 โปรนี้ไม่มีกำหนดครับยังสามารถมาใช้ได้อีกเรื่อยๆเลย และโปรสำหรับน้องๆหนูๆก็มีครับโดยส่วนสูงไม่เกิน 90 cm ก็ทานฟรีไปเลยครับ
สำหรับท่านใดที่สนใจ เดอะศาลายา ตั้งอยู่ 88/8 หมู่ที่ 5 ถนนศาลายา-บางภาษี ตำบลศาลายา อำเภอพุทธมณฑล จังหวัดนครปฐม 73170 หรือจะให้เข้าใจง่ายๆก็อยู่ตรงข้าม ม มหิดล ศาลายา ประตู 5 ข้ามทางรถไฟมาโครงการจะอยู่ซ้ายมือครับ
สำหรับรีวิวนี้ก็พอหอมปากหอมคอแล้วเจอกันในรีวิวหน้านะครับ ขอบคุณครับ 